钦定古今图书集成/明伦汇编/氏族典/第129卷 > 陈昂
## 钦定古今图书集成/明伦汇编/氏族典/第129卷 > 陈昂

按《莆田县志》：“昂，字云仲，为诸生时，倭寇郡城，奔豫章，
织草屦自给，继之以卜。复由楚入蜀，皆佣于僧。后寓
江陵、松滋、公安、巴陵诸处，俱以诗纪胜。至金陵，自榜
于扉，为人佣作诗文。居数年，竟穷以死，手书五言近
体一帙，自为序。金陵锺惺尝刻其《白云集》。虞山钱谦
益称昂吮笔含毫，研思覃精，其诗入于选者甚多。